Szám: 1518-81/2022.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**46/2022. (II.24.) Kgy. sz. határozatában** a Közgyűlés tudomásul vette a „Tehetségbarát Önkormányzati Díj 2022” elnevezésű felhívásra benyújtott pályázatról szóló tájékoztatást.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A benyújtott pályázat nem nyert támogatást.

**246/2022. (VI.27.) Kgy. sz. határozatában** a Közgyűlés felkérte a SZOVA NZrt.-t, vizsgálja meg háztartásonként egy szürkebérlet ingyenes biztosításának lehetőségét.

**Kalmár Ervin, a Városüzemeltetési Osztály vezetője jelenti:** A háztartásonként egy szürkebérlet ingyenes biztosítása lehetőségének vizsgálata folyamatban van, ezért a beszámoló végén található határozatban javaslatot teszek a határozat határidejének módosítására.

**255/2022. (VI.27.) Kgy. sz. határozatában** a Közgyűlés úgy döntött, hogy a Szombathely és Vép településeket összekötő kerékpárút megépítése című projekt megvalósításához az önkormányzat 2022. évi költségvetéséről szóló 2/2022. (III.1.) önkormányzati rendeletben a projekt megvalósításához szükséges, támogatáson felüli összeget biztosítja.

**Stéger Gábor, a Közgazdasági és Adó Osztály vezetője jelenti:** A Szombathely és Vép településeket összekötő kerékpárút megépítése projekt megvalósításához az önkormányzat 2022. évi költségvetéséről szóló 2/2022. (III.1.) önkormányzati rendelet II. számú módosításakor a 18. mellékletben 6.785 eFt összeg biztosításra került.

**269/2022. (VI.27.) Kgy. sz. határozatában** a Közgyűlés „Idősek az idősekért-díj” adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kitüntető díjak 2022. október 5. napján átadásra kerültek.

**276/2022. (VII.19.) Kgy. sz. határozatában** a Közgyűlés támogatta a „Szombathely-Zanat kerékpárút” című projekt megvalósítását, és jóváhagyta, hogy a kivitelezéséhez szükséges bruttó 96.037.904 Ft összegű fedezet a 2022. évi költségvetés terhére kerüljön biztosításra.

**Stéger Gábor, a Közgazdasági és Adó Osztály vezetője és Kalmár Ervin, a Városüzemeltetési Osztály vezetője jelentik:** A fedezet az önkormányzat 2022. évi költségvetéséről szóló 2/2022. (III.1.) önkormányzati rendelet II. számú módosításakor biztosításra került. A kivitelezővel a vállalkozási szerződés 2022. augusztus 18. napján aláírásra került, a munkaterület átadása megtörtént.

**278/2022. (IX.9.) Kgy. sz. határozatában** a Közgyűlés egyetértett a Megélhetésvédelmi Munkacsoport által javasolt intézkedések bevezetésével.

**Stéger Gábor, a Közgazdasági és Adó Osztály vezetője és Vinczéné Dr. Menyhárt Mária, az Egészségügyi és Közszolgálati Osztály vezetője jelentik:** A megélhetésvédelmi intézkedések fedezete az önkormányzat 2022. évi költségvetéséről szóló 2/2022. (III.1.) önkormányzati rendelet II. számú módosításakor a „Szociális ágazat kiadásai” között biztosításra került, mindösszesen 91.000 eFt összegben. A határozat alapján támogatandó szervezetekkel a támogatási szerződések megkötése folyamatban van. A „Rezsivédelmi regisztrációs adatlap” a városi honlapon közzétételre került.

**282-285/2022. (IX.9.) Kgy. sz. határozataiban** a Közgyűlés a VASIVÍZ ZRt.-t érintő integrációs folyamattal kapcsolatos döntéseket hozott.

**Nagyné Dr. Gats Andrea, a Jogi és Képviselői Osztály vezetője jelenti:** A társaság szeptember 28-i Közgyűlésén a döntést az önkormányzat képviselője képviselte.

**288/2022. (IX.29.) Kgy. sz. határozatában** a Közgyűlés egyetértett az Önkormányzat és az AGORA Savaria Kulturális és Médiaközpont NKft. közötti fenntartói megállapodás megkötésével.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A fenntartói megállapodás aláírásra került.

**299/2022. (IX.29.) Kgy. sz. határozatában** a Közgyűlés elfogadta az Audax Kft. ajánlatát a 2023. január 1. és 2023. december 31. közötti időszak közvilágítása tekintetében, és felhatalmazta a polgármestert a szerződés aláírására.

**Kalmár Ervin, a Városüzemeltetési Osztály vezetője jelenti:** A szerződés aláírása 2022. október 4. napján megtörtént.

**301/2022. (IX.29.) Kgy. sz. határozatában** a Közgyűlés egyetértett a Szombathelyi Szűrcsapó Óvodában, valamint a Szombathelyi Kőrösi Csoma Sándor utcai Óvodában városi pedagógiai asszisztens alkalmazásával.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az óvodavezetők és a Köznevelési GAMESZ a döntésről 2022. október 3. napján értesítésre kerültek.

**302-316/2022. (IX.29.) Kgy. sz. határozataiban** a Közgyűlés az Önkormányzat tulajdonában lévő gazdasági társaságok beszámolóit fogadta el.

**Nagyné Dr. Gats Andrea, a Jogi és Képviselői Osztály vezetője jelenti:** Az érintett gazdasági társaságok a döntésekről értesítésre kerültek.

**317/2022. (IX.29.) Kgy. sz. határozatában** a Közgyűlés jóváhagyta a Fogyatékkal Élőket és Hajléktalanokat Ellátó Közhasznú NKft. alapító okiratának módosítását.

**Nagyné Dr. Gats Andrea, a Jogi és Képviselői Osztály vezetője jelenti:** A társaság a döntésről értesítésre került.

**318/2022. (IX.29.) Kgy. sz. határozatában** a Közgyűlés a SZOMHULL NKft. társasági szerződésének módosítását elfogadásra javasolta a társaság taggyűlésének.

**Nagyné Dr. Gats Andrea, a Jogi és Képviselői Osztály vezetője jelenti:** A társaság a döntésről értesítésre került.

**319/2022. (IX.29.) Kgy. sz. határozatában** a Közgyűlés a SZOVA NZrt. és a Szombathelyi Pingvinek Jégkorong Klub közötti együttműködési megállapodás módosításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A SZOVA NZrt. a döntésről értesítésre került.

**320/2022. (IX.29.) Kgy. sz. határozatában** a Közgyűlés a Szombathelyi Sportközpont és Sportiskola NKft. részére az Aréna Savaria tetőszerkezetének felújítására támogatás és tagi kölcsön biztosításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A támogatási és a tagi kölcsön szerződés 2022. október 11. napján aláírásra került.

**321/2022. (IX.29.) Kgy. sz. határozatában** a Közgyűlés a Szombathelyi Parkfenntartási Kft. részére tagi kölcsön biztosításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A tagi kölcsön szerződés 2022. október 11. napján aláírásra került.

**322-323/2022. (IX.29.) Kgy. sz. határozataiban** a Közgyűlés jóváhagyta az AGORA Savaria Kulturális és Médiaközpont NKft. pályázatainak benyújtását, valamint a társaság 2022. évi üzleti tervének módosítását.

**Nagyné Dr. Gats Andrea, a Jogi és Képviselői Osztály vezetője jelenti:** A társaság a döntésekről értesítésre került.

**326/2022. (IX.29.) Kgy. sz. határozatában** a Közgyűlés jóváhagyta a Savaria Városfejlesztési NKft. 2022. évi üzleti tervének módosítását.

**Nagyné Dr. Gats Andrea, a Jogi és Képviselői Osztály vezetője jelenti:** A társaság a döntésről értesítésre került.

**327/2022. (IX.29.) Kgy. sz. határozatában** a Közgyűlés úgy döntött, hogy a Kiskar utca 6. szám alatt található, „kivett ipartelep” megnevezésű ingatlan tekintetében az Önkormányzat elővásárlási jogával nem él.

**Nagyné Dr. Gats Andrea, a Jogi és Képviselői Osztály vezetője jelenti:** Az elővásárlási jogról lemondó nyilatkozat az eljáró jogi képviselő részére megküldésre került.

**328/2022. (IX.29.) Kgy. sz. határozatában** a Közgyűlés jóváhagyta a szombathelyi 4370 hrsz.-ú, kivett beépítetlen terület megnevezésű ingatlanra vonatkozó pályázati felhívást.

**Nagyné Dr. Gats Andrea, a Jogi és Képviselői Osztály vezetője jelenti:** A pályázati felhívás 2022. október 3. napján kifüggesztésre került, a pályázatok beadásának határideje 2022 november 2. napja.

**336/2022. (IX.29.) Kgy. sz. határozatában** a Közgyűlés a külterület 01048/135 hrsz.-ú, közút megjelölésű közterületi ingatlant Tölgyes fasornak nevezte el. **337/2022. (IX.29.) Kgy. sz. határozatában** a Közgyűlés a belterület 4425/19 hrsz.-ú, magánút megjelölésű közterületi ingatlant Gordonka utcának nevezte el.

**Dr. Holler Péter, a Hatósági Osztály vezetője és Dr. Kovács Előd, a Polgármesteri Kabinet vezetője jelentik:** A közterületek elnevezésével kapcsolatos adatszolgáltatási kötelezettségek teljesítése, az elnevezések nyilvántartásokon szükséges átvezetése megtörtént. A közterületek elnevezéséről a lakosság a Savaria Fórumban és a Szombathelyi Televízióban értesítésre került.

**343/2022. (IX.29.) Kgy. sz. határozatában** a Közgyűlés a Szombathelyi Maros Óvoda vezetője közalkalmazotti jogviszonyának felmentéssel történő megszüntetéséről döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az óvodavezető, helyettese és a Köznevelési GAMESZ a döntésről 2022. október 5. napján kiértesítésre került. A vezetőváltozás a Magyar Államkincstárhoz 2022. október 14. napján bejelentésre került. A munkajogi dokumentumok aláírása folyamatban van.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2022. október 18.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2022. (X.27.) Kgy. számú határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 246/2022. (VI.27.) Kgy. számú határozat határidejének 2023. március 31. napjára történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** a 2. pontban foglaltak szerint